Jirofo

Ny jirofo na karafoy dia zavamaniry ao amin' ny fianakaviana Myrtaceae, maniry amin' ny faritra trôpikaly, izay volena mba hahazoana ny voniny izay antsoina hoe jirofo ihany koa. Ny anarany ara-tsiansa dia Syzygium aromaticum. Avy any Indônezia ny jirofo. 

 Faritra mety amin' ny fambolena jirofo 
vignette|Karafoy avy notazana
Avy any Maluku Utara (Maloko Avaratra) any Indônezia ny jirofo nefa ankehitriny dia volena amin’ ny faritra manana toetanin-jana-pehin-tany mafana sy mando.

Antontanisan' ny famokarana jirofo (2003-2004) 
Trehimarika avy amin' ny FAOSTATIndônezia87 90968,2 %Madagasikara20 00015,5 %Tanzania12 5009,7 %Srilanka4 1003,2 %Kômôro3 0132,3 %Firenena hafa1 3701,1 %Fitambarany128 892100 %
Raha ny eto Madagasikara, dia ny faritra Analanjirofo sy Ambatosoa, ary ireo faritra Atsimo-Atsinanana, Vatovavy, Fitovinany no tena ahitana ny jirofo.

 Toetoetran' ny jirofo 
vignette|290x290px|Hazo jirofo
Karazan-kazo madinika ny jirofo, izay misy raviny mahari-mipetaka amin’ ny tahony fa tsy mora mihintsana, sady miendrina atody. Syzygium aromaticum no anarany ara-tsiansa. Miendrika kitsoloha ny hazo jirofo ary manana haavo mirefy 12 m hatramin' ny 20 m. 
vignette|263x263px|Vonin-jirofo
vignette|Ravin-jirofo
Ny felam-bonin’ ny jirofo, izay miloko fotsy manopy mavokely, dia mitapelaka kely sady mitangorona ary mamoaka fofo-manitra. Mani-pofona ihany koa ny ravin’ ny jirofo sy ny hodiny.

 Fikarakarana sy fampiasana ny vokatra jirofo 
Ahahy amin’ ny masoandro na hafanaina anaty setrok’ afon-kitay ny voan-jirofo ka mamoaka fofo-manitra antonony tsara ampiasaina amin’ ny nahadro. Ahazoana ranony ampiasaina amin’ ny fanamboarana ranomanitra sy savony ny jirofo rehefa avy noterena sy notanehina. Azo ampiasaina amin’ ny fandidiana momba ny nify koa izany satria tsy andrenesana ny manaintaina sady mamono ny mikrôba.

 Anarana ara-tsiansa iantsoana azy 

 Caryophyllus aromaticus L.
 Caryophyllus hortensis Noronha
 Caryophyllus silvestris Teysm. ex Hassk.
 Eugenia aromatica (L.) Baill. (synonyme ambigu)
 Eugenia caryophyllata Thunb.
 Eugenia caryophyllus (Spreng.) Bullock & S. G. Harrison
 Jambosa caryophyllus (Spreng.) Nied.
 Myrtus caryophyllus Spreng.

 Jereo koa 

 Kafe (zavamaniry)
 Dipoavatra
 Lavanila
 Dite (zavamaniry)
 Syzygium
 Caryophyllus
 Myrtus
 Jambosa
 Eugenia

Sokajy:Hazo
Sokajy:Fambolena